Не ўсе гаспадаркі прыступілі да рамонту сельскагаспадарчай тэхнікі і глебаапрацоўчых агрэгатаў. Шмат пустуючых майстэрняў, дзе можна ўбачыць на рамонце ўсяго адзін або два агрэгаты. — Гэта неапраўданае марудства. Складзены графік рамонту, і яго трэба выконваць, — зазначыў на падвядзенні вынікаў праверкі начальнік інспекцыі Дзяржтэхнагляду М.М. Каранкевіч. – Але не трэба брацца за рамонт той тэхнікі, да якой зараз няма запасных частак. Увогуле, сёння ў гаспадарках налічваецца 118 камбайнаў. Усе яны размешчаны пад навесамі або ў ангарах. Зразумела, што кожны ўборачны агрэгат нятанна каштуе і патрабуе да сябе асаблівага падыходу. Кожны выкрыты факт абыякавасці ў падрыхтоўцы да захавання тэхнікі будзе дэталёва разглядацца, а да віноўнікаў будуць прымяняцца адміністрацыйныя пакаранні.